Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash xarajatlarini toʻlash tartibi toʻgʻrisidagi nizomni tasdiqlash haqida
(order, 2026-05-19)

Oʻzbekiston Respublikasi Prezidentining 2017-yil 29-noyabrdagi PF-5264-son “Oʻzbekiston Respublikasi Innovatsion rivojlanish vazirligini tashkil etish toʻgʻrisida”gi Farmoni hamda 2017-yil 30-noyabrdagi PQ-3416-son “Oʻzbekiston Respublikasi Innovatsion rivojlanish vazirligi faoliyatini tashkil etish toʻgʻrisida”gi qaroriga muvofiq buyuraman: 1. Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash xarajatlarini toʻlash tartibi toʻgʻrisidagi nizom ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Mazkur Nizom davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash xarajatlarini toʻlash tartibini belgilaydi. 1. Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash bilan bogʻliq xarajatlar Ilm-fanni moliyalashtirish va innovatsiyalarni qoʻllab-quvvatlash jamgʻarmasining (bundan buyon matnda Jamgʻarma deb yuritiladi) mablagʻlari hisobidan amalga oshiriladi. 2. Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash bilan bogʻliq xarajatlarni moliyalashtirish tegishli moliya yili uchun Jamgʻarmaning Kuzatuv kengashi tomonidan tasdiqlanadigan daromadlar va xarajatlarning prognoz parametrlarida koʻzda tutiladi. 3. Oʻzbekiston Respublikasi Oliy taʼlim, fan va innovatsiyalar vazirligi huzurida Innovatsion rivojlanish agentligi (bundan buyon matnda Agentlik deb yuritiladi) Oʻzbekiston Respublikasi Fanlar akademiyasi va tasarrufida ilmiy yoki oliy taʼlim tashkilotlari boʻlgan vazirlik va idoralarning Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash boʻyicha takliflarini maqsadga muvofiqligini oʻrganadi, umumlashtiradi hamda tahlil asosida dastlabki roʻyxatni shakllantiradi. 4. Agentlik dastlabki roʻyxatni shakllantirishda davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazishdan va qoʻllab-quvvatlashdan kutilayotgan quyidagi natijalarga amal qiladi: ilmiy yoki iqtisodiy samaradorlik; ishlab chiqarishda foydalanishdagi samaradorlik; yuqori texnik natija; tabiiy resurslarni tejash va ulardan oqilona foydalanish hamda tabiatni muhofaza qilish qobiliyati; ijtimoiy muammolar yechimining taʼminlanganligi va eksportga moʻljallanganligi. 5. Agentlik Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash uchun har yili: 15-iyungacha mazkur Nizomning ilovasiga muvofiq Oʻzbekiston Respublikasi Fanlar akademiyasi va tasarrufida ilmiy yoki oliy taʼlim tashkilotlari mavjud boʻlgan vazirlik va idoralarning takliflarini qabul qiladi; 15-sentabrgacha Oʻzbekiston Respublikasi Adliya vazirligiga (bundan buyon matnda Adliya vazirligi deb yuritiladi) shakllantirilgan dastlabki roʻyxatni va maʼlumotlarni taqdim etadi. Bunda, Agentlik tomonidan taqdim etilayotgan maʼlumotda Davlat ilmiy dasturlari doirasida yaratilgan intellektual mulk huquqlari (patentlar)ni qaysi xorijiy davlatlarda roʻyxatdan oʻtkazish va qancha muddat qoʻllab-quvvatlanishi aniq koʻrsatilishi zarur. 6. Adliya vazirligi Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash boʻyicha taqdim etilgan maʼlumotlarni har yili 15-noyabrgacha Agentlikka taqdim etadi. Bunda, Adliya vazirligi Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash patent hamkorligi toʻgʻrisidagi bitim RST yoki toʻgʻridan-toʻgʻri (konvension protsedura) patentlash yoʻli orqali amalga oshirilishi uchun talab etiladigan xarajatlar (tegishli valyuta mablagʻlarida) miqdori koʻrsatilgan maʼlumotni (roʻyxatni) Agentlikka taqdim etadi. 7. Agentlik Adliya vazirligi tomonidan taqdim etilgan maʼlumotlarni (roʻyxatni) koʻrib chiqib, har yili 1-dekabrgacha tasdiqlash uchun Jamgʻarmaning Kuzatuv kengashiga kiritadi. 8. Jamgʻarmaning Kuzatuv kengashi tomonidan tasdiqlangan roʻyxat asosida davlat ilmiy dasturlari doirasida yaratilgan intellektual mulk huquqini (patentlarni) baholash, shuningdek, xorijda roʻyxatdan oʻtkazish va koʻllab-quvvatlash xarajatlari Jamgʻarma tomonidan moliyalashtiriladi. 9. Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash xarajatlarini toʻlash Jamgʻarma ijro etuvchi direksiyasi, tegishli buyurtmanoma bergan ilmiy yoki oliy taʼlim tashkiloti va xorijiy patent idorasi (patent idorasi agenti) oʻrtasidagi uch tomonlama shartnoma asosida amalga oshiriladi. 10. Oʻzbekiston Respublikasining xalqaro shartnomalarida, shuningdek xalqaro huquqning umumeʼtirof etilgan norma va tamoyillarida mazkur Nizomda belgilanganidan koʻra boshqacha qoidalar belgilangan boʻlsa, xalqaro shartnomalar qoidalari yoki xalqaro huquqning umumeʼtirof etilgan norma va tamoyillari qoʻllaniladi. 11. Agentlik Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlashning maqsadga muvofiqligi boʻyicha berilgan xulosasiga, tahlil asosida dastlabki roʻyxatni shakllantirishga masʼul hisoblanadi. 12. Adliya vazirligi Davlat ilmiy dasturlari doirasida yaratilgan intellektual mulk huquqlari (patentlar)ni xorijda roʻyxatdan oʻtkazish va qoʻllab-quvvatlash boʻyicha taqdim etilgan maʼlumotlarni, xorijda roʻyxatdan oʻtkazish va patentni qoʻllab-quvvatlash uchun Patent hamkorligi toʻgʻrisidagi bitim (PCT) yoki toʻgʻridan-toʻgʻri (konvension protsedura) patentlash yoʻli orqali talab etiladigan xarajatlar (tegishli valyuta mablagʻlarida) miqdori koʻrsatilgan maʼlumotni (roʻyxatni) oʻz vaqtida va toʻgʻri taqdim etilishiga masʼul hisoblanadi. 13. Mazkur Nizom Oʻzbekiston Respublikasi Moliya vazirligi, Oliy va oʻrta maxsus taʼlim vazirligi, Intellektual mulk agentligi, Fanlar akademiyasi hamda Innovatsion rivojlanish va novatorlik gʻoyalarini qoʻllab-quvvatlash jamgʻarmasi bilan kelishilgan. T/r Patent nomi, raqami va olingan sanasi Patent egasi Qaysi davlatda roʻyxatga olish taklif etilmoqda Xorijiy davlatda patentlashdan maqsad Xarajatlar Jami shundan: Patentlash Patentni amalda ushlab turish shu jumladan: 1-yil 2-yil 3-yil ...yil 1. 2. 3. 4. 5. ..